Subject: KUTSE MINISTRILE: Tallinna Tervishoiu Kõrgkooli suvine lõpuaktus reedel, 20. juunil 2025 kell 12 Alexela kontserdimajas
From: "Tanel Murre" <[email-masked]>
To: "Info - SOM" <[email-masked]>
Date: Wed, 14 May 2025 15:51:18 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Karmen Joller

Tallinna Tervishoiu Kõrgkoolil on suur rõõm teatada, et reedel, 20. juunil
algusega kell 12 toimub Alexela kontserdimajas kõrgkooli suvine lõpuaktus,
kus lõpudiplomid ja -tunnistused saavad rohkem kui 400 uut
tervishoiuspetsialisti, kes annavad tõhusa panuse tervishoiutöötajate
puuduse vähendamisse Eestis.

Lõpuaktuse teeb seekord eriliseks asjaolu, et rakenduskõrgharidusõppes on
lõpetajate seas ka Ukraina sõjapõgenikest õdede õpperühm, kes alustas
kõrgkoolis õpinguid 2022 sügisel. Pärast Venemaa kallaletungi Ukrainale
pakkus kõrgkool rakenduskõrgharidusõppe omandamise võimalust neile Ukraina
kutseharidustasemega õdedele, kes said Eestis ajutist kaitset. Kokku
alustas õpinguid 22 ukrainlast, kellest tänaseks on nõudlikku haridusteed
lõpetamas seitse tudengit. Aktusel viibib ka Ukraina suursaadik.

Ootame Teid Tallinna Tervishoiu Kõrgkooli pidulikule lõpuaktusele 20.
juunil kell 12 Alexela kontserdimajas (Estonia puiestee 9a). Kui see
pidulik lõpuaktus mahub Teie kalendrisse, siis on meil ka palve esineda
aktuse alguses lõpetajatele tervituskõnega, et seeläbi meie lõpetajatele
motivatsiooni ja indu juurde anda ning teha see päev nende jaoks veelgi
erilisemaks. Kui saate osaleda, siis täiesti mõistame, et peate tiheda
päevakava tõttu varem lahkuma.

20. juunil lõpetavad rakenduskõrgharidusõppes õed, farmatseudid,
tegevusterapeudid ja tervisedendajad ning kutseõppes hooldustöötajad,
lapsehoidjad, hambaraviassistendid, tegevusjuhendajad ja
tervishoiusekretärid.

Tagasisidet ootama jäädes ja ilusat kevadilma soovides,

Tanel Murre

kommunikatsioonispetsialist
Tallinna Tervishoiu Kõrgkool

tel. +372 5040 729

 <mailto:[email-masked]> [email-masked]